|  |
| --- |
| **СПРАВКА****ЗА ОТРАЗЯВАНЕ НА ПОСТЪПИЛИТЕ ПРЕДЛОЖЕНИЯ ОТ ОБЩЕСТВЕНИТЕ КОНСУЛТАЦИИ НАПРОЕКТА НА НАРЕДБА ЗА ИЗМЕНЕНИЕ И ДОПЪЛНЕНИЕ НА НАРЕДБА № 5 ОТ 2004 Г. ЗА КОРАБНИТЕ ДОКУМЕНТИ**(ОБН., ДВ, БР. 88 ОТ 2004 Г., ИЗМ., БР. 109 ОТ 2004 Г., БР. 73 ОТ 2005 Г., БР. 9, 30 И 49 ОТ 2009 Г., БР. 54 ОТ 2010 Г. И БР. 11 ОТ 2011 Г., ИЗМ. И ДОП., БР. 39 ОТ 2013 Г., БР. 7 ОТ 2015 Г., БР. 52, 62 И 85 ОТ 2017 Г.) |
| **№** | **Организация/потребител****/вкл. начина на получаване на предложението/** | **Бележки и предложения** | **Приети/****неприети** | **Мотиви** |
|  | Сдружение с нестопанска цел „Българска морска камара“получено на 19 юли 2018 г. по електронна поща | **1.** С оглед на световната практика по преглед и освидетелстване на търговски кораби от признати от флаговите администрации организации считаме, че е необходимо такава възможност да бъде предвидена и в българското законодателство. Така ще се даде възможност корабите, плаващи под българско знаме, да бъдат освидетелствани в пристанища по целия свят и ще представлява облекчаване на процеса за корабособствениците.За целта навсякъде в текста на НИД на Наредба № 5, където е приложимо, следва да се предвиди възможност корабни документи да се издават (заверяват) **„и/или от организации, признати по реда на чл. 73, ал. 2 от Кодекса на търговското корабоплаване“**. | Прието | Отразено в проекта на наредба – § 9, т. 2 относно изменение на чл. 17, ал. 2; § 15, т. 3 относно изменение на чл. 24, ал. 3; § 17, нова т. 2 относно изменение на чл. 26, ал. 2; § 20, т. 3 относно изменение на чл. 27, ал. 4; § 21, нова т. 3 относно изменение на чл. 28, ал. 4; § 22, т. 4 относно изменение на чл. 29, ал. 5; § 24 относно изменение на чл. 30а; § 26, т. 3 относно изменение на чл. 32, ал. 4; § 28, нова т. 2 относно изменение на чл. 34, ал. 4; § 29, т. 3 относно изменение на чл. 35, ал. 4; § 30, т. 3 относно изменение на чл. 36, ал. 4; § 31, нова т. 3 относно изменение на чл. 36а, ал. 4; § 33 относно създаване на чл. 36в; § 34, т. 2 относно изменение на чл. 37, ал. 4; § 44, т. 3 относно изменение на чл. 44, ал. 4; § 45, т. 3 относно изменение на чл. 45, ал. 4; § 47, т. 4 относно изменение на чл. 47, ал. 5; § 50, т. 2 относно изменение на чл. 50, ал. 2; § 52, т. 3 относно допълване на чл. 52, ал. 4; § 53, т. 3 относно изменение на чл. 53, ал. 4; § 54, т. 3 относно изменение на чл. 54, ал. 4; § 59, т. 2 относно изменение на чл. 58а, ал. 3 и 4; § 84, т. 3 относно създаване на ал. 4 в чл. 77; § 85, т. 3 относно изменение на чл. 77а, ал. 3; § 86 относно създаване на чл. 77б; нови § 91 – 93 съответно относно допълване на чл. 92 и чл. 93 и относно създаване на чл. 93а. |
| **2.** Също така, въпреки че в Кодекса на търговското корабоплаване е въведено изискването за наличие на застраховка или друго финансово обезпечение за загуби до размера на разходите за определяне на местонахождението, обозначаване и изваждане на потънало имущество по Международната конвенция от Найроби за изваждане на потънало имущество, 2007 г., в сила за Република България от м. април 2015 г., не е предвидена възможността **„Морска администрация“** **да издава такова свидетелство,** както е описано в чл. 337г, ал. 2 и 3 от кодекса.Считаме, че това трябва да бъде добавено към настоящите допълнения. | Неприето | Параграф 65 от публикувания за обществено обсъждане проект на наредба предвижда създаването на чл. 59а1, регламентиращ съдържанието и реда и условията за издаване на свидетелство за наличие на застраховка или друго финансово обезпечение за определяне на местонахождението, обозначаване и изваждане на потънало имущество, в съответствие с изискванията на Международната конвенция от Найроби за изваждане на потънало имущество, 2007 г. |
| **3.** Тъй като един от основните мотиви за изменението и допълнението на Наредба № 5 е привеждането ѝ в съответствие с изискванията на международното право, то в нея е редно да бъдат въведени и изискваните по Правила 19, 20 и 23-1 от Глава II-1 на Международната конвенция за безопасност на човешкия живот на море от 1974 г. (SOLAS), както е изменена.В тази връзка, правим следното предложение, което да бъде включено в новия проект – **„всички пътнически кораби, построени след 25.05.1980 г., сухотоварни кораби с тонаж над 500 БТ, построени след 01.02.1992 г., и всички други товарни кораби с тонаж над 500 БТ, построени след 01.01.2009 г., трябва да бъдат снабдени с План и Ръководство за устойчивост в повредено състояние“.** | Прието | Отразено в проекта на наредба – нов § 93 относно създаване на чл. 93а. |